黃淑蔓自爆失平衡跌倒 巴士碌落樓梯竟最擔心呢樣嘢
2024年04月28日 19:48
東網電視
更多新聞短片
歌手梁釗峰與黃淑蔓(Feanna)等今日(28日)出席職業安全活動,釗峰表示作為歌手也要時刻注意職業安全,保護自己聽覺:「我哋綵排時都要戴耳機,有時如果調教唔啱頻率會Fet,會失聰㗎!所以我通常先擺近耳仔但唔會即刻塞入耳,問清楚搞掂晒先戴。」至於喜愛跑山運動的他,表示已報名參加挑戰賽,惟近日因暴雨連場,笑言自己很錫身,故不會亂到山練習,跟滿地青苔的山路搏鬥。談到工作,他透露近日主力閉關造歌,會不時跟監製溝通,更笑言試過將造好了的歌推倒重來,務求將作品造得更完美。
Feanna就表示平日綵排會很留意台上的設施,她説:「會睇得好仔細,尤其大型嘅舞台,會踩熟啲線位,唔想無啦啦喺台上仆親,哈哈!」她笑指自己行路向來「論盡」,經常失平衡跌倒:「試過中學時喺巴士碌落樓梯,當時着住校服裙,好在有打底褲冇走光。」
她表示近日正努力造個人新歌:「今次好唔同,會講大個女啲會講嘅嘢,講情情塌塌。」問她是否已想好MV男主角?她指想給予機會新人,新進男歌手或模特兒也想試,又指自己喜高大、有點惡及Man的壞男孩,問她是否想被對方管住?她笑謂:「唔得!要喺出面好惡但返到屋企好乖嘅,哈哈!」談到她早前憑《深房I am not alone》獲《第十一屆微電影「創+作」支援計劃(音樂篇)》頒發「最佳微電影女主角」金獎,她表示暫未獲其他電影公司邀請拍電影,很希望挑戰恐怖片:「想做打喪屍嗰個。(性感演出?)我呢個年紀可以試更加多嘅嘢,性感嘅等我有多啲女人味先,可能10年後,哈哈!」